金 (完顏)

大金，史學家叫金朝，係女真人喺中國東北嘅王朝，開國者金太祖完顏阿骨打，1115年定都會寧府，即家下黑龍江省哈爾濱市阿城區。1125年滅遼朝，1127年滅北宋。1234年亡於蒙古同南宋夾攻，歷10皇帝。

金朝係當時中國北方一個強大政權，全盛時期嘅統治範圍，東北到日本海、黑龍江流域一帶；西北到河套地區；西便黐住西夏；南便以秦嶺到淮水一線同南宋交界，西便以大散關同宋做界。金朝同南宋、西遼、西夏、大理國政權並存。